Hezbola

Hezbola (, ) Libanoko erakunde islamista bat da, Siriaren eta Iranen aldekoa, adar politiko bat eta beste armatu bat dituena. 1979an Iranen eta 1982an Libanon sortu zen, orduko israeldar okupazioari erantzuteko asmoz. Gaur egungo Hassan Nasrallah du lider nagusi.

Ruhola Khomeini aiatolaren (Irango Iraultzako liderra) ideologia islamista xiitari jarraitzen dio. Amal mugimenduarekin batera (Siriaren aldekoa eta Hezbolaren aliatua), Libanoko komunitate xiitaren ikur politiko eta militar nagusia da (xiitak herrialdean jarraitzaile gehien duen erlijio taldea dira).

Hezbola Libanoko Gerra Zibilean agertu zen lehen aldiz, Khomeiniren jarraitzaile xiiten miliziatzat. Erakundearen hiru helburu nagusiak ondorengo hauek dira: Libanon mendebaldeko kolonialismoarekin zer ikusia duen guztia deuseztatzea, Kataeb alderdia zigortzea eta Libanon errepublika islamikoa ezartzea.

Bandera 

Hezbolaren banderak, beste kolore batzuetakoa ikusi izan bada ere, erdian berde koloreko erakundearen irudia du hondo hori baten gainean. Irudiaren gainean eta azpian bi testu txiki ditu, gorri kolorekoak (zenbaitetan berdeak ere bai).

Testu hauek arabieraz idatzita daude. Ikurraren gaineko testuak honela dio:  (Ziur izan Jainkoaren Alderdia izango dela garaile). Beheko hitzak hauek dira:  (Erresistentzia islamikoa Libanon).

Erreferentziak

Ikus, gainera 
 Jihada
 Libano
 Xiismoa

Kanpo estekak 
 Webgune ofiziala 
 Hezbolari buruzko erreportajea Argia astekarian

Libanoko alderdi politikoak
Alderdi politiko islamistak
Xiismo
Jihadismo
Europar Batasunak terroristatzat izendatutako erakundeak
Antisemitismoa Arabiar munduan
Erresistentziaren Ardatza
Mendebaldearen aurkako sentimendua
Estatu Islamikoaren aurkako fakzioak Sirian
Ameriketako Estatu Batuek terroristatzat izendatutako erakundeak